《金蕉叶 昔游》
清代·王士禄

昔游记向西陵去。回油壁、个人曾遇。一笑灯前，春心暗掷幽情注。

顿使情愁如滤。

柳枝带结同心屡。尚惆怅、乌啼窗曙。可堪别后，云中无复来香雨。

忍看玉炉双炷。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。